ROMÂNIA                                                                                                                    
JUDEŢUL CĂLĂRAŞI                                                                                                                                                                        
CONSILIUL JUDEŢEAN CĂLĂRAŞI                                                                                                                        
HOTĂRÂRE

pentru modificarea Organigramei și a Statului de funcţii  
ale aparatului de specialitate al Consiliului Judeţean Călăraşi
         Consiliul Judeţean Călăraşi, întrunit în şedinţa extraordinară din 11.09.2026,
         Având în vedere:

         - raportul Serviciului Resurse Umane, înregistrat sub nr. 15109 din  09.09.2026;

    - avizul Comisiei pentru Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului;
         - rapoartele finale ale examenelor de promovare în grad profesional a unor funcționari publici din cadrul aparatului de specialitate al Consiliului Județean Călărași, înregistrate sub nr. 15049 şi nr. 15051 din 08.09.2026;
         - referatul Directorului executiv al Direcției Management și Resurse Umane, înregistrat sub nr. 15065 din 09.09.2026;
         - prevederile art. 3 alin. (4), art. 11 alin. (5) şi art. 31 din Legea-cadru nr. 153/2017 privind salarizarea personalului plătit din fonduri publice, precum şi ale art. 3 din Anexa nr. VIII, cu modificările şi completările ulterioare;

         - prevederile art. 173 alin. (1) lit. a) şi (2) lit. c) din Ordonanţa de urgenţă a Guvernului nr. 57/2019 privind Codul administrativ şi ale Anexei nr. 10, Titlul III, Capitolul II, Secțiunea a 2-a, cu modificările și completările ulterioare;
         În temeiul art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare,
HOTĂRĂŞTE:
        Art. 1. – Se aprobă modificarea Organigramei și a Statului de funcții al aparatului de specialitate al Consiliului Județean Călărași, aprobat prin Hotărârea Consiliului Judeţean Călăraşi nr. 91 din 28.04.2026 privind aprobarea Organigramei, a Statului de funcţii şi a Regulamentului de Organizare şi Funcţionare ale aparatului de specialitate al Consiliului Judeţean Călăraşi, ca urmare a reorganizării acestuia, cu modificările și completările ulterioare, după cum urmează:

        a) funcţia publică de execuţie de consilier, clasa I, grad profesional principal, se transformă în funcţie publică de execuţie de consilier, clasa I, grad profesional superior, nr. curent 126 din Statul de funcţii, Direcția Management și Resurse Umane;

             b) funcţia publică de execuţie de consilier juridic clasa I, grad profesional principal se transformă în funcţie publică de execuţie de consilier juridic clasa I, grad profesional superior, nr. curent 9 din Statul de funcţii, Direcţia Juridică și Administrație Publică;
        c) funcţia publică de execuţie de consilier juridic clasa I, grad profesional asistent, se transformă în funcţie publică de execuţie de consilier juridic clasa I, grad profesional principal, nr. curent 11 din Statul de funcţii, Direcţia Juridică și Administrație Publică;
        d) postul vacant de consilier, clasa I, grad profesional superior din cadrul Compartimentului Resurse Umane-Serviciul Resurse Umane al Direcției Management și Resurse Umane, nr. curent 124 din Statul de funcţii, se mută în cadrul Compartimentului Guvernanță Corporativă și Instituții Publice Subordonate - Serviciul Resurse Umane al Direcției Management și Resurse Umane.

        Art. 2. – Organigrama și Statul de Funcții ale aparatului de specialitate al Consiliului Judeţean Călăraşi, modificate conform prevederilor art. 1 sunt prezentate în anexele nr. 1 şi nr. 2 care fac parte integrantă din prezenta hotărâre.

        Art. 3. – La data intrării în vigoare a prezentei hotărâri, Anexele nr. 1 și nr. 2 ale Hotărârii nr. 91/2026, se înlocuiesc cu Anexele prezentei hotărâri. 
        Art. 4. – Direcția Management și Resurse Umane, Direcţia Economică și  Direcţia Juridică și Administrație Publică vor duce la îndeplinire prezenta hotărâre.

   Secretarul General al Judeţului, prin Compartimentul Cancelarie Consiliu și Editare Monitor Oficial, va comunica prezenta hotărâre cu caracter normativ: Prefectului Județului Călărași, Președintelui Consiliului Județean Călărași, Direcţiei Economice, Direcţiei Management şi Resurse Umane și Direcţiei Juridice și Administrație Publică.
 PREȘEDINTE,
ec. Vasile ILIUȚĂ                                                                         
                                                                                                                    CONTRASEMNEAZĂ,

                                                                                                                       SECRETARUL GENERAL AL JUDEȚULUI,                                                                                                                                                                 
                                                                                                                                      Anca-Mirela ȘTEFĂNESCU
  Nr.
219
  Adoptată la Călăraşi, 
  Astăzi   11.09.2026,
  Redactată de Şef Serviciu, 
  Meseșeanu Carmen Florentina, în  5 ex.  
